《题引子龙》
元代·赵偕

黑云万里随长风，白日失色天濛濛。老龙翻身出海底，瞬息之濛升太空。

小龙奋跃力尚微，举头大叫追其宗。老龙正飞复回顾，煇煇紫电生双瞳。

浩然神气两相接，其濛变化难形容。秋蟾老子写此图，野夫一见心忡忡。

苦念苍生久枯槁，焚香再拜心肃恭。上祈老龙垂恻隐，特遣龙子施神功。

四时膏泽及时降，大有五谷年登丰。风不鸣条雨破块，厝民寿域时熙雍。

龙兮龙兮，有功如此，斯不失其为真龙。

作者简介：庆元慈溪人，字子永。宋宗室之后，故不仕，隐居大宝山。学宗杨简，以静虚为尚，学者称宝峰先生。慈溪令执经请业，行弟子礼，偕以治民事宜告之。方国珍据浙东，逼偕出仕，不从。有《宝峰集》，或称《宝云堂集》。